2019 yil 14 avgust kuni Qashqadaryo viloyatining Shahrisabz tumanida yashovchi 31 yoshli A.N. Ammog‘on qishlog‘ida yashovchi buvisi, nafaqaxo‘r, 78 yoshli M.A.ning uyida buvisi bilan janjallashgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, shundan so‘ng u buvisining boshiga temir bo‘lagi bilan urib, jarohat yetkazgan. Natijada M.A. kasalxonaga yotqizilgan. Holat yuzasidan jinoyat ishi qo‘zg‘atilib, A.N. ushlangan. Tergov harakatlari olib borilmoqda.